8. Ühtse turu läbivaatamine (hääletamine) 
- Jacques Touboni raport
Monica Frassoni
(IT) Hr juhataja, daamid ja härrad, ma palusin sõna, et rääkida küsimusest, mis on seotud meie tööajaga: asjaolu, et kooliaasta algab juba mitu aastat, ja kahjuks ka järgmisel aastal, ühel ajal meie täiskogu istungiga, tekitab meie parlamendiliikmetele ja paljudele meie ametnikele suuri perekondlikke probleeme. Minu arvates on see küsimus, mida parlament peaks arutama, sest meie laste heaolu, keda vanemad peaksid kooli viima, on parlamendile arutamiseks sobiv teema.
(Aplaus)
Juhataja
Tänan teid, pr Frassoni, olen kindel, et see on hea mõte, aga te hilinesite istungile, nii et palun minge direktori juurde!
(Naer)
Thomas Wise
Hr juhataja, ma ei tea, mis reeglite järgi see on, kuid minu hääletamisnimekirja järgi on hääletamisele pandud teine raport - Ayala Sender. Kas me koguneme uuesti kell 12.30 pärast lõunat?
Juhataja
Arutelu ei toimunud ja hääletamine on homme. Tänan teid selle küsimuse eest.
